« Къалэ администрацэм щыхэплъэнущ налшыкдэсхэм къыхалъхьэ жэрдэмхэм\nКIуэкIуэ Казбек я щхьэIуэхукIэ къыхуэкIуахэм яIуощIэ »\n1914 гъэм Япэ дунейпсо зауэм щIидзащ. Ар дунейм щекIуэкIа зауэ нэхъ ин дыдэхэм — хэта къэралхэм, зи псэр щызыта, гузэвэгъуэ хидза цIыхухэм я бжыгъэкIэ — ящыщу къалъытэ. ЦIыху мелуанипщIым щIигъу хэкIуэдауэ, мелуан 22-рэ уIэгъэ щыхъуауэ щытащ а зауэм. 1914 гъэм бадзэуэгъуэм и 28-м къыщыщIэдзауэ 1918 гъэм щэкIуэгъуэм и 11 пщIондэ екIуэкIа а зауэм хэша хъуауэ щытащ а зэманым ирихьэлIэу дунейм къэралу тета 59-м щыщу 38-р.\n1958 гъэм Москва къыщызэIуахащ усакIуэ цIэрыIуэ Маяковский Владимир и фэеплъ.\nФранджы драматург Дюма Александр (къуэр) къызэралъхурэ илъэси 195-рэ ирокъу.\nСирием щыпсэуа жылагъуэ лэжьакIуэ, Сорбоннэ дэт университет цIэрыIуэр къэзыуха, «Шэрджэсхэм я тхыдэр», «Пащтыхьхэм я бийуэ шэрджэсхэм ирагъэкIуэкIа зауэхэр» лэжьыгъэхэр зи Iэдакъэ къыщIэкIа Сэмгугъу Iэмин къызэралъхурэ илъэси 120-рэ ирокъу.\nШвейцарием щыщ, хыхэр джынымкIэ щIэныгъэлI цIэрыIуэ Пикар Жак къызэралъхурэ илъэс 98-рэ ирокъу.\nКинорежиссёр, актёр, сценарист, УФ-м и цIыхубэ артист Басов Владимир къызэралъхурэ илъэс 97-рэ ирокъу.\nСССР-м и цIыхубэ артисткэ Макаровэ Иннэ къызэралъхурэ илъэс 94-рэ ирокъу.\nСовет, урысей кинорежиссёр, драматург, актёр, тхакIуэ, УФ-м и цIыхубэ артист Мережкэ Виктор и ныбжьыр илъэс 83-рэ ирокъу.\nСовет актрисэ, РСФСР-м щIыхь зиIэ и артисткэ Вертинская Марианнэ и ныбжьыр илъэс 77-рэ ирокъу.\nУрысей актрисэ, РСФСР-м и цIыхубэ артисткэ Бело-хвостиковэ Наталье и ныбжьыр илъэс 69-рэ ирокъу.\nВенесуэлэм и президенту щыта Чавес Уго къызэралъхурэ илъэс 66-рэ ирокъу.\nАктрисэ, теленэтынхэр езыгъэкIуэкI, «ТЭФИ» саугъэтыр зыхуагъэфэща Меньшовэ Юлие и ныбжьыр илъэс 51-рэ ирокъу.\nБадзэуэгъуэм и 29,бэрэжьей\n1942 гъэм СССР-м и Совет Нэхъыщхьэм и унафэ-кIэ къащтащ Суворовым и орденым и нагъыщищри, Кутузовым и орденым и нагъыщитIри, Невский Александр и орденыр.\n1997 гъэм адыгэ пхъурылъху, Иорданием и пащтыхьыкъуэ Алий Бен-Хъусен «Кабардинка» ансамблым хэтхэм яIущIащ.\n1981 гъэм зэхэтащ инджылыз пащтыхьыкъуэ Чарльзрэ Спенсер Дианэрэ я хьэгъуэлIыгъуэр.\nДуней псом щыцIэрыIуэ сурэтыщI Айвазовский Иван (и цIэ-унэцIэ дыдэр Ованес Айвазянщ) къызэралъхурэ илъэс 203-рэ ирокъу.\nСовет Союзым и цIыхубэ артист, СССР-м и Къэрал саугъэтым щэнейрэ и лауреат, Социалист Лэжьыгъэм и ЛIыхъужь Кадочников Павел къызэралъхурэ илъэси 105-рэ ирокъу.\nАбхъазым щыщ еджагъэшхуэ, жылагъуэ лэжьакIуэ цIэрыIуэ, юридическэ щIэныгъэхэм я доктор, профессор, ЩIДАА-м и академик, Абхъазым щIэныгъэхэмкIэ и академием и президент Шамбэ Тарас и ныбжьыр илъэс 82-рэ ирокъу.\nЩIэныгъэлI, адыгэхэм я мэкъумэш, ботаникэ щэнхабзэр джыным хэлъхьэныгъэшхуэ хуэзыщIа Хьэкъун Барэсбий къызэралъхъурэ илъэс 79-рэ ирокъу.\nАдыгэ Республикэм щIыхь зиIэ и журналист Сэхъутэ Нурбий и ныбжьыр илъэс 75-рэ ирокъу.\nСирием щыщ дзэ къулыкъущIэ, жылагъуэ лэжьакIуэ, генерал-майор, СХьР-м и Адыгэ ФIыщIэ хасэм и тхьэмадэм и къуэдзэ Къэбэрдей Аднан и ныбжьыр илъэс 73-рэ ирокъу.\nСовет, урысей композитор, уэрэджыIакIуэ, продюсер, УФ-м и цIыхубэ артист Крутой Игорь и ныбжьыр илъэс 66-рэ ирокъу.